 त्री कोई गल्ल नेईं ऐ।  एह् जां तां नीच अज्ञानुकूलता ही जां फेर आत्मसमर्पण, ते अज्ज तक्कर एह् मामला ऐ जिस्सी चुपचाप पचाया जा रदा ऐ।  अपने नमें अवतार च पुत्र ते बबे दे नेतृत्व आह्‌ली नेशनल कान्फ्रेंस ने स्वायत्ता गी लेईऐ कोई बोल नेईं बोले न।  सारै शां अजीब गल्ल एह ऐ जे इस समे पार्टी कांग्रेस दी बैसाखियां लेई ऐ सत्ता च द्रौड़ां लाऽ रदी ऐ।  हकीकत च नेकां इस स्थिति च गै नेईं ऐ जे ओह् अपने बूते उप्पर कोई निर्णय करी सकै, चाहे ओह सत्ता च होए जां फेर सत्ता थमां बाह्‌र।  पार्टी ते ओहदे नेता मझदार च ऐ ते सोचा रदे न जे स्वायत्ता गी लेईऐ लोकें दे कन्नै किते अपने वादे गी पूरा करे जां फेर 2002 च गंवाई दी अपनी कुर्सी गी बचाएं।  हुन छः ब’रे तक्कर दे लम्बे इंतज़ार दे परैंत जेड़ी सत्ता मिली ऐ उसी कुसै बी कीमत उप्पर गंवाने च तां नेकां राजी नेईं ऐ।  ब ‘रे 2002 च नेकां सत्ता सुख गंवाई चुकी ऐ ओह् हुन खतरा मोल किया लेऽ।  गलाने दा मतलब एह ऐ जे सत्ता दा लालच गै ऐ जेड़ा नेकां गी चुप रक्खदे होई ऐ।  2008 दे विधानसभा चुनाएं परैंत जेड़ा माहौल बनेआ ओहदे च नेकां कश स्वायत्ता दी मांग गी भूलने दे सिवाय कोई विकल्प बाकी नेईं रेई गेआ जेल्लै जे पैह्ल्ले ओह इस मंग गी लेईऐ प्रतिबद्ध ही।  पार्टी नेताएं एह् सब करदे होई 1975 दी घटना दे बार च सोचने लेई इक बार बी पलकें नेईं झपकाई ते सत्ता च वापस परतौने दे स्वायत्तता ते 1953 थमां पैह्ल्लै दी संवैधानिक स्थिति ब्हाली दे 22 ब’रें दे लम्बे वादे गी इक झटके च तोड़ी ओड़ेआ।  इसी सियासी अवारागर्दी नेईं तां फेर भला केऽ आक्खेया जाग।  अपनी राजनीतिक छवि गी बनाए रक्खने लेई एह सियासी आवारागर्दी हुन बी नेकां च जारी ऐ ते नेकां ने अपनी उस पुरानी छवि गी बदलने दा कोई कोशश नेईं कीती। 